La Morvedrada visita Sagunt
24 d’abril 2018

![](/media/jwweunix/48-c_morvedrada_01.jpg)  
  
El projecte col·laboratiu de georeferenciació i tecnologia mòbil, Morvedrada, ha arribat hui a Sagunt. El regidor d’Educació, José Manuel Tarazona, i la diputada autonòmica, Teresa García, han rebut en el ple de l’ajuntament l’alumnat d’infantil i de primària de diversos centres educatius de la comarca que participen en la jornada d’enguany l’objectiu de la qual és conéixer tots els indrets de Sagunt mitjançant l’ús de dispositius mòbils i així disfrutar del patrimoni del municipi. La finalitat del projecte és fer un ús social i educatiu de les noves tecnologies, així com conéixer les ciutats o comarques que visita l’alumnat.  

  

![](/media/5lui5y4o/48-c_morvedrada_02.jpg)  
  

Els centres educatius que hi han participat són el CRE Benavites Quart de les Valls, des d’on va sorgir la iniciativa, el CEIP Les Palmeres de Canet d’en Berenguer i el CEIP Cronista Chabret i el CEIP Ausiàs March de Sagunt. El projecte els permet saber localitzar qualsevol punt de la ciutat que visiten, en este cas de Sagunt, combinant els mitjans clàssics amb l’ús de les noves tecnologies. El professorat coneixerà en tot moment on es troba l’alumnat mitjançant les ferramentes de geolocalització i els llocs que visitaran seran públics ja que utilitzaran el hastag #MVDada18 i #SGTada18. 

La Morvedrada és una experiència interdisciplinària en què participen els centres educatius del Camp de Morvedre organitzada amb la col·laboració de l’associació Novadors i que està basada en la Barcelonada 2.0 desenvolupada per la Xarxa LaceNet de Bages, Catalunya.

*   [](http://www.facebook.com/sharer.php?u=https://aytosagunto.es/va/actualitat/la-morvedrada-visita-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-morvedrada-visita-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-morvedrada-visita-sagunt/ "Linked In")
*   [](mailto:?body=https://aytosagunto.es/va/actualitat/la-morvedrada-visita-sagunt/)